In nomine Domini, amen. Anno incarnationis ejusdem millesimo ducentesimo octogesimo septimo, mense novembri, nos Perrinus Forneraz et Margarita, ejus uxor, Odeardis li Noire de Lucenayo, Bartholometus, ejus filius, Seguinus Fornerii, Girardus, ejus filius, et Guillermeta, dicti Girardi uxor, notum facimus universis presentes litteras inspecturis, quod nos, pro evidenti utilitate nostra, non coacti nec decepti, vendimus, tradimus, quittamus et in hereditatem perpetuam deliberamus et concedimus, quilibet nostrum pro parte sua, libere et absolute, reverendo in Christo patri Hugoni, Dei gratia Eduensi episcopo, et suis successoribus, nomine ecclesie sue Eduensis, quicquid juris, rationis, proprietatis, possessionis et saisine habemus aut habere possumus et debemus omnimoda ratione in quodam furno sito inter alas de Lucenayo et castrum de Lucenayo, precio novem librarum Turonensium nobis solutarum in pecunia numerata, de quibus nos tenemus pro pagatis: quare de dictis rebus venditis nos et quilibet nostrum pro se devestimus, etc. Actum in presentia Hugonis de Sancto Poncio, clerici notarii Eduensis, Perrini de Lucenayo, clerici, et Michelini de Lucenayo, testium ad hoc vocatorum, anno et mense predictis.